
Ievads
Šis darbs ir par rezervācijas sistēmas "Pēdējā brīža frizieris" izveidi. Mūsdienās maziem saloniem ir liela problēma — klienti piesakās uz vizīti, bet bieži vien neatnāk un pat nepaziņo par to. Tā rezultātā frizieris zaudē laiku un naudu, lai gan tajā pašā laikā citi klienti labprāt gribētu tikt uz griešanu pēdējā brīdī. Parasti šādiem pierakstiem izmanto papīra klades vai vienkāršas Google tabulas, taču tās nav ērtas, jo klienti paši neredz brīvos laikus un frizierim ir visu laiku jāatbild uz telefona zvaniem pat darba laikā. Šīs sistēmas mērķis ir automatizēt šo procesu un palīdzēt abām pusēm. 

Darba mērķis 
Izveidot vienkāršu un saprotamu mājaslapu/aplikāciju, kurā klienti paši var redzēt brīvos laikus un pieteikties vizītei, savukārt frizieri var ērti pārskatīt savu dienas grafiku un ierobežot neuzticamos klientus.

Darba uzdevumi

· Izpētīt līdzīgas programmas un saprast, kāpēc tās neder mazam salonam. 

· Izplānot darbu secību un laikus. 

· Izvēlēties piemērotus izstrādes rīkus. 

· Izveidot datubāzes struktūru un lapas izskatu. 

· Ieviest sistēmu, kas saskaita klientu neierašanās reizes un brīdina tos. 

· Pārbaudīt (notestēt), vai viss strādā pareizi un bez kļūdām.






Plāns
Lai darbu paveiktu laicīgi, projekts tika sadalīts 4 vienādās daļās (fāzēs). Katrai nedēļai ir savs konkrēts uzdevums. 
1. nedēļa
Prasību apkopošana un lapas izskata (dizaina) zīmēšana.
Rezultāts: Uzzīmētas ekrānu skices un izveidots plāns.
2. nedēļa
Datubāzes izveide un kodu sagatavošana aizmugurē (backend).
Rezultāts: Sagatavota vieta, kur glabāsies dati un lietotāji.
3. nedēļa
Vizuālās daļas (frontend) programmēšana un kalendāra izveide.
Rezultāts: Gatava strādājoša lapa, kur var spiest pogas.
4. nedēļa
Sistēmas testēšana, kļūdu labošana un dokumentācijas rakstīšana.
Rezultāts: Pilnībā gatavs un pārbaudīts darbs.










Izstrādes vide
Lapas veidošanai tika izvēlētas vienkāršas un populāras tehnoloģijas, kuras ir viegli lietot un kuras neprasa lielus finansiālus ieguldījumus: 
HTML un CSS: Izmanto, lai izveidotu aplikācijas pamatu, tekstu un vizuālo izskatu, lai viss izskatītos glīti un strādātu arī telefonā. 
PHP: Programmēšanas valoda, kas atbild par loģiku (piemēram, pārbauda, vai klients nav bloķēts un vai laiks jau nav aizņemts). 
JavaScript: Programmēšanas valoda, kas atbild par funkcionalitāti(piemēram, padara pogas funkcionālas).
phpMyAdmin / MySQL: Rīks un datubāze, kurā tiks glabāta visa informācija par klientiem, meistariem un viņu pieteiktajiem laikiem. 
Visual Studio Code: Bezmaksas programma koda rakstīšanai.















Specifikācija (Kā sistēma strādā) 
Datubāze sastāv no četrām galvenajām tabulām, kuras ir savstarpēji savienotas ar ID (Foreign Key) palīdzību: 

Lietotāji: Glabā datus par visiem, kas reģistrējas (ID, Vārds, Telefons, Loma [klients vai meistars], Brīdinājumu skaits, Vai ir bloķēts). 

Frizieri: Meistaru saraksts, kur katram piesaistīts savs unikāls ID. 

Grafiki: Kalendāra laiki, kuros meistars strādā (Datums, Laiks, Vai laiks ir aizņemts). 

Pieraksti: Rezervāciju dati (Kurš klients, pie kura meistara, kurā datumā un cikos pieteicies, kā arī statuss [pieteikts, atcelts, neatnāca]). 

Neierašanās kontroles loģika (Sodu sistēma): 
Kad klients mēģina pieteikties uz laiku, sistēma pārbauda viņa profilu datubāzē. Ja lauks "Vai ir bloķēts" ir aktīvs, sistēma neļauj veikt pierakstu un izvada ziņojumu. Ja klients neatnāk uz vizīti un frizieris nospiež pogu "Neieradās", klienta profilā brīdinājumu skaits palielinās par 1. Sasniedzot 3 brīdinājumus, klients tiek automātiski bloķēts.

                       (Attēls 1, sodu sistēma)
Programmatūru analīze
Tika analizēti trīs populāri risinājumi, lai saprastu, kāpēc tie īsti neder mūsu mazajam divu meisteru salonam: 

Google Calendar: Tas ir bezmaksas un vienkāršs kalendārs, taču klienti paši nevar ieiet un ērti rezervēt laikus tā, lai neredzētu citu cilvēku datus. Turklāt tur nav nekādas kontroles pār tiem, kas neatnāk. 

Booksy: Ļoti laba sistēma, bet tā ir dārga mēneša maksa mazam salonam. Tāpat tā ir pārāk sarežģīta lietošanā un prasa ievadīt bankas kartes datus, kas klientiem bieži vien nepatīk.

Fresha: Līdzīga sistēma kā Booksy, taču tai ir slēptas komisijas maksas par katru jaunu klientu, kas atrod salonu caur viņu aplikāciju. 

Secinājums: Mūsu pašu taisītā sistēma ir labāka, jo tā ir pilnīgi bezmaksas, tajā ir tikai pašas vajadzīgākās funkcijas (viss ir pārskatāms) un tā atrisina tieši mūsu problēmu ar neuzticamiem klientiem.

                    (Attēls 2, Google calendar)                                                                 (Attēls 3, Booksy)

                                                                          (Attēls 4, Fresha)

Testēšana
	Testa uzdevums
	Ko darīja?
	Sagaidāmais rezultāts(Expected)
	Reālais rezultāts (Actual)

	Dubultā
rezervācija
	Divi cilvēki reizē mēģināja
pieteikties uz vienu un to pašu laiku.
	Sistēma pirmajam atļāva, bet
otrajam parādīja kļūdu "Laiks jau
aizņemts".
	Sistēma pirmajam atļāva, bet
otrajam parādīja kļūdu "Laiks jau
aizņemts".


	Brīdinājuma
parādīšana
	Klients ar 1 brīdinājumu mēģina veikt pierakstu.
	Sistēma ļauj pieteikties, bet ekrānā
skaidri parāda brīdinājuma ziņojumu.
	Sistēma ļauj pieteikties, bet ekrānā
skaidri parāda brīdinājuma ziņojumu.


	Automātiskā
bloķēšana
	Frizieris ieliek trešo brīdinājumu
klientam, kurš atkal nav
atnācis.
	Klienta profils uzreiz tiek bloķēts un
viņš vairs nevar pieteikties nekur.
	Klienta profils uzreiz tiek bloķēts un
viņš vairs nevar pieteikties nekur.














Ceļvedis (Kā lietot programmu)

Klientam: 
1. Atver mājaslapu savā telefonā.
2. Ieraksti savu vārdu un telefona numuru, lai reģistrētos.
3. Izvēlies frizieri (Sanita vai otra kolēģe).
4. Uzspied uz dienas un laika, kurš ir brīvs (zaļā krāsā), un apstiprini pierakstu.

Frizierim: 
1. Ieej savā meistara kontā ar paroli.
2. Kalendārā saliec laikus (klikšķinot uz stundām), kuros strādāsi šonedēļ.
3. Skaties savu dienas grafiku turpat telefonā.
4. Ja klients neatnāk, uzspied uz viņa vārda pogu "Neieradās", lai sistēma piereģistrē pārkāpumu.

             (Attēls 5, friziera klientu grafiks)          (Attēls 6, klienta galvenā lapa)

Secinājumi 
Darba mērķis tika sasniegts. Rezervācijas sistēmas prototips strādā labi un vienkārši. Šī lapa veiksmīgi atrisina salona īpašnieces problēmu, jo tagad klienti visu redz paši un nav jātērē laiks telefona zvaniem darba laikā. Pats svarīgākais — ieviestā brīdinājumu un bloķēšanas sistēma palīdz disciplinēt klientus, tādējādi pasargājot frizētavu no naudas zaudēšanas tukšo stundu dēļ. Sistēma ir viegli saprotama un ērti lietojama jebkurā viedtālrunī.

